**SPrÁva o Účasti verejnosti na Tvorbe právnych Predpisov**

Verejnosť bola o príprave návrhu zákona informovaná v rámci rámcového plánu legislatívnych úloh vlády SR na VIII. volebné obdobie a v rámci návrhu plánu legislatívnych úloh vlády SR na rok 2021 (schváleného ako Plán legislatívnych úloh vlády Slovenskej republiky na mesiace jún až december 2021).

Verejnosť bola o príprave návrhu zákona informovaná aj prostredníctvom komunikácie s relevantnými subjektmi, a to so Združením miest a obcí Slovenska, Úniou miest Slovenska, združením samosprávnych krajov SK8, Slovenskou komorou učiteľov, Asociáciou riaditeľov štátnych gymnázií, Asociáciou stredných odborných škôl Slovenska, Asociáciou súkromných jaslí a škôlok, Asociáciou súkromných škôl a školských zariadení SR, Asociáciou detských lesných klubov na Slovensku a Združením katolíckych škôl Slovenska.